कोलंबिया की नागरिक विमान एजेंसी के मुताबिक यह उड़ान एक छोटी एयरलाइन कंपनी ला-मिया द्वारा संचालित की जा रही थी, जिसमें ब्राजील फुटबॉल टीम के प्रथम श्रेणी के खिलाड़ी शामिल थे। इस विमान ने ब्राजील से उड़ान भरी थी और कोलंबिया के सफर पर निकलने से पहले यह बोलिविया के सांता क्रूज में भी रुका था। एयरक्राफ्ट में 72 यात्रियों के अलावा 9 विमान चालक दल के सदस्य सवार थे। मेडलिन के बाहरी क्षेत्र में यह हादसा सोमवार रात 10 बजे (भारतीय समयानुसार मंगलवार सुबह 8:30 बजे) हुआ।